text: At blanchere er at sænke grønsager i kogende vand i ganske kort tid – fra 30 sekunder til et par minutter alt efter størrelse. Herefter overhældes grønsagerne med iskoldt vand og dryppes af.
  Fordelen ved blanchering er, at farve, sprødhed og vitaminer bevares bedre end ved at koge grønsagerne møre. Herefter indgår de typisk i andre tilberedninger, fx en salat.
  Man kan tilsætte vandet en smule citronsaft for at undgå mørkfarvning. Hvis man fryser grønsager, bør de blancheres først (fx grønne bønner, ærter).